Document ID: 31975R0142

Uredba Komisije (EGS) št. 142/75
z dne 20. januarja 1975
o spremembi Uredbe (EGS) št. 616/72 glede izvoznih prelevmanov za oljčno olje
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Uredbe Sveta št. 136/66/EGS [1] z dne 22. septembra 1966 o vzpostavitvi skupne ureditve trga za olja in masti, kakor je bila nazadnje spremenjena z Uredbo (EGS) št. 1707/73 [2],
ob upoštevanju Uredbe Sveta št. 162/66/EGS [3] z dne 27. oktobra 1966 o trgovini z oljem in mastmi med Skupnostjo in Grčijo,
ob upoštevanju Uredbe Sveta št. 171/67/EGS [4] z dne 27. junija 1967 o izvoznih nadomestilih in prelevmanih za oljčno olje, kakor je bila nazadnje spremenjena z Uredbo (EGS) št. 2429/72 [5], in zlasti člena 11 Uredbe,
ker mora po členu 4 Uredbe Komisije (EGS) št. 616/72 [6] z dne 27. marca 1972 o podrobnih pravilih za nadomestila in prelevmanih pri izvozu oljčnega olja, kakor je bila nazadnje spremenjena z Uredbo (EGS) št. 256/72 [7], Komisija določiti izvozne prelevmane za oljčno olje v pakiranjih, večjih kakor 5 kg, pri katerih razlika, določena v prvem pododstavku člena 10(2) Uredbe št. 171/67/EGS, presega določen znesek; ker so izkušnje pokazale, da so, zaradi uporabe teh določb, izvozni prelevmani opredeljeni tudi takrat, ko ni nevarnosti, da bi izvoz povzročil motnje na trgu Skupnosti ali na svetovnem trgu za oljčno olje; ker je treba sprejeti določbe za opredelitev prelevmanov pod enakimi pogoji za olje, navedeno zgoraj, in za olje v malih pakiranjih;
ker so ukrepi, predvideni s to uredbo, v skladu z mnenjem upravljalnega odbora za olja in masti,
SPREJELA NASLEDNJO UREDBO:
Člen 1
Člen 4 Uredbe (EGS) št. 616/72 se nadomesti:
"Člen 4
1. Komisija bo določila izvozne prelevmane za oljčno olje s podštevilko 15.07 skupne carinske tarife, če je razlika med ceno cif in cenami na trgu Skupnosti taka, da spodbuja izvoz v takem obsegu, da lahko pride do motenj na trgu Skupnosti ali na svetovnem trgu. Pri določanju cene na trgu Skupnosti se upoštevajo cene in ponudbe na trgih, ki so za proizvodnjo in izvoz najbolj reprezentativne.
Izvozni prelevmani se ustrezno popravijo ob vsaki spremembi okoliščin.
2. Če je cena cif višja od ciljnih cen na trgu, se uporaba izvoznih prelevmanov preverja najmanj enkrat mesečno po postopku, ki ga določa člen 39 Uredbe št. 136/66/EGS.
3. Komisija obvesti države članice o znesku izvoznega prelevmana za 100 kg izvoženega olja takoj, ko je znesek določen."
Člen 2
Člen 3 Uredbe (EGS) št. 616/72 se razveljavi.
Člen 3
Ta uredba začne veljati tretji dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 20. januarja 1975

Labels: 3
8
2
17